**Bērnu un jauniešu talantu konkurss**

**“Jaunatnei ir talants”**

**nolikums**

2023. gada 1. februāris Nr. 2023/1

# Konkursa organizators

1. Organizators: Biedrība “Laiks Jauniešiem”, Reģistrācijas numurs: 40008293617, Juridiskā adrese: Bauskas nov., Īslīces pag., Rītausmas, "Lauktehnika 14" - 13, LV-3901,
2. Kontaktpersona: Biedrības “Laiks Jauniešiem” valdes priekšsēdētājs Gints Jankovskis, e-pasts: [info@laiksjauniesiem.lv](mailto:info@laiksjauniesiem.lv), mob.tālr. +371 28 646 934.

# Konkursa mērķis

1. Apzināt un aktivizēt bērnus un jauniešus vecumā līdz 25 gadiem, izzināt un popularizēt viņu radošās spējas un prasmes, motivēt bērnus un jauniešus attīstīt savus talantus un veicināt radošo izaugsmi.

# Konkursa norises vieta un laiks

1. Konkursa atlase norisināsies 2023. gada 7.oktobrī. plkst. 10.00, Īslīces Kultūras namā.
2. Konkursa fināls norisināsies 2023. gada 28.oktobrī, plkst. 17.00, Īslīces Kultūras namā.

# Konkursa dalībnieki

1. Konkursa vērtēšana norisināsies divās dažādās vecuma kategorijās:

5.1. bērni vecumā līdz 12 gadiem (ieskaitot 12 gadus vecus bērnus);

5.2. jaunieši vecumā no 13 - 25 gadiem (ieskaitot 25 gadus vecus jauniešus);

1. Konkursā drīkst piedalīties individuāli vai personu grupā;
   1. Ja konkursā piedalās kopā ar cilvēku grupu, tad neviens no dalībniekiem nedrīkst pārsniegt vecuma ierobežojumu - 25 gadus;
   2. Cilvēku grupām vecuma kategorija tiek noteikta pēc vecākā grupas dalībnieka.

# Konkursa norise

1. Lai piedalītos Bērnu un jauniešu talantu konkursā “Jaunatnei ir talants” ir jāveic obligāta iepriekšēja reģistrācija mājaslapā – www.laiksjauniesiem.lv/talanti/ līdz 2023. gada 22. septembra, plkst. 18.00.
2. Katrs dalībnieks saņems elektronisku apstiprinājumu par pieteikuma apstiprināšanu atlases pasākumā līdz 2023. gada 23. septembra, plkst. 18.00.
3. Dalībnieku vecums atbilstībai konkursam tiek vērtēts uz 2023. gada 28.oktobri – konkursa fināla diena.
4. Dalībnieki var prezentēt savus talantus dažādās jomās: mūzika, deja, iluzionistu triki, aktierspēle, deklamēšana, komiski uzvedumi, stand-up, dzeja, māksla, sports, kulinārija vai jebkas cits, kas nerada draudus dalībnieku vai apkārtējo drošībai un veselībai.
5. Konkursa rīkotāji nodrošina ar skaņas aparatūras komplektu - pults, tumbas, pastiprinātāji, monitors, mikrofoni, apgaismojums. Par papildus nepieciešamo nodrošinājumu Jūsu talanta reprezentācijai aicinām sazināties iepriekš.
6. Dalībnieki konkursā izpilda, demonstrē savu anketā norādīto talantu. Maksimālais priekšnesuma ilgums līdz 4 minūtēm.
7. Dalībnieku uzstāšanās secību noslēguma konkursā – finālā, nosaka konkursa organizatoru iepriekš veiktā izloze. Tās rezultāti, vismaz 48 stundas pirms konkursa sākuma, tiek paziņoti pasākuma dalībniekiem un publicēti biedrības “Laiks Jauniešiem” sociālajā vietnē Facebook - [www.facebook.com/laiksjauniesiem](http://www.facebook.com/laiksjauniesiem) un mājaslapā [www.laiksjauniesiem.lv](http://www.laiksjauniesiem.lv).
8. Konkursa finālā iekļūst vismaz 20 dalībnieki (t.sk. grupas) – no katras vecuma grupas pa 10.
9. Nepilngadīgiem jauniešiem būs jāiesniedz vecāku atļauja par dalību bērnu un jauniešu talantu konkursā “Jaunatnei ir talants”.
10. Dalībnieki piesakoties konkursam piekrīt, ka pasākumos tiks veikta foto un video uzņemšana un materiāli var tikt izmantoti sociālajos tīklos un plašsaziņas līdzekļos.
11. Ja konkursa norises laikā ir aktuāli valstī noteiktie Covid-19 ierobežojumi, tad konkursa dalībnieki apņemas tos pilnvērtīgi ievērot.
12. Covid-19 ierobežojumu dēļ konkurss var tikt organizēts arī epidemoloģiski drošos apstākļos daļējā klātienē.

# Konkursa dalības maksa

# Individuālam talanta priekšnesumam dalības maksa ir noteikta 15 EUR apmērā;

# Duetam talanta priekšnesumam dalības maksa ir noteikta 25 EUR apmērā;

# Trio talanta priekšnesumam dalības maksa ir noteikta 30 EUR apmērā;

# Grupā (no četriem cilvēkiem) talanta priekšnesumam dalības maksa ir noteikta 8 EUR par personu;

# Dalības maksa ir jāapmaksā ar pārskaitījumu, uz rēķina pamata, kas katram dalībniekam tiks nosūtīts elektroniski uz pieteikumā norādīto e-pasta adresi, dalības maksa jāapmaksā līdz 2023. gada 5. oktobrim.

# 

# VII. Konkursa vērtēšana

1. Visu dalībnieku sniegumu atlasē un noslēguma pasākumā vērtēs konkursa žūrija.
2. Konkursa finālā žūrijas sastāvā ir 5 žūrijas locekļi.
3. Katra dalībnieka priekšnesumu žūrija vērtē 10 (desmit) ballu skalā.
4. Ja kādam no žūrijas locekļiem ir interešu konflikts ar dalībnieku, tad attiecīgajā balsojumā žūrijas loceklis nepiedalās, bet tā vietā žūrijas priekšsēdētāja vērtējums tiks divkāršots.
5. Būtiska konkursa fināla sastāvdaļa būs skatītāju balsojumam sociālajā vietnē [www.facebook.com/laiksjauniesiem](http://www.facebook.com/laiksjauniesiem), trīs visatbalstītākie ( “like” / ”patīk”) dalībnieki vai dalībnieku grupas var saņemt papildus (3, 2 vai 1 punktu) – tiks vērtēts tikai oriģinālposts pie biedrības “Laiks Jauniešiem” ieraksta.
6. Ja vairāki konkursa dalībnieki saņēmuši vienādu vērtējumu, tad žūrija veic atkārtotu slēgtu apspriedi, lai izlemtu vietu sadalījumu.
7. Vērtējot konkursa dalībniekus, žūrija ņem vērā dalībnieka oriģinalitāti, priekšnesuma kvalitatīti, iekļaušanos laikā, atraktivitāti, kopējo tēlu. Konkursa žūrijas vērtējums ir galīgs un nav apstrīdams.

# VII. Konkursa apbalvošana

1. Vecuma grupā līdz 12 gadiem tiks apbalvoti trīs labākie dalībnieki, 3. vieta - 200 EUR, 2. vieta - 300 EUR, 1. vieta - 500 EUR naudas balvu. Naudas balva pēc vienošanās tiks izmaksāta bērna likumiskajam pārstāvim ar pārskaitījumu uz bankas kontu.
2. Vecuma grupā no 13 līdz 25 gadiem tiks apbalvoti trīs labākie dalībnieki, 3. vieta - 200 EUR, 2. vieta - 300 EUR, 1. vieta - 500 EUR naudas balvu. Ja uzvarētāji būs nepilngadīgas personas, naudas balva pēc vienošanās tiks izmaksāta kādam likumiskajam pārstāvim ar pārskaitījumu uz bankas kontu.
3. Katram konkursa fināla dalībniekam tiks pasniegtas pateicības balvas no pasākuma atbalstītājiem.
4. Izmaksājot naudas balvu laureātiem, tiks ieturēts likumā noteiktais iedzīvotāju ienākuma nodoklis.
5. Žūrija ir tiesīga izvirzīt simpātiju balvu pēc iekšējā balsojuma.
6. Tiks pasniegta viena skatītāju simpātiju balva pēc apokopotiem balsojuma rezultātiem no biedrības “Laiks Jauniešiem” Facebook platformas. Facebook platformā balsojums norisināsies no 25. oktobra plkst. 12.00 līdz 28. oktobra plkst. 18.00.

Valdes priekšsēdētājs G.Jankovskis